हैदराबाद केंद्रीय विश्वविद्यालय छात्र संघ (एचसीयूएसयू) चुनाव के परिणाम घोषित हो गए हैं। आंबेडकर स्टूडेंट्स एसोसिएशन (एएसए) – जिसके पांच छात्र सदस्यों, जिनमें रोहित वेमुला भी शामिल थे, को निलंबित किया गया था – दूसरे सबसे बड़े विद्यार्थी संगठन के रूप में उभरा है। यह संगठन जस्टिस फॉर रोहित वेमुला अभियान का नेतृत्व कर रहा है। प्रशांत धोंता, काव्या, सुन्कान्ना, विजय, मुन्ना व एएसए के सभी सदस्यों को बधाई। रोहित की माँ राधिका और आंध्रप्रदेश सरकार के पूर्व प्रमुख सचिव माधव राव गुरु सहित एचसीयू के कई अध्यापक और सामाजिक कार्यकर्ता इस लड़ाई में सहभागी रहे हैं। वे भी धन्यवाद के पात्र हैं।